ArabovMK/tajik-wikipedia-corpus huggingface dataset:
Гулпоягон

Гулпоягон маълум - шаҳр ва пойтахти Шаҳристони Гулпоягон, Устони Исфаҳони, Эрон аст. Дар барӯйхатгирии соли 2006, шумораи аҳолии он 47,849 нафар, дар 14,263 оила буд. Гулпоягон 186 километр дар шимолу ғарби Исфаҳон ва 102 километр ҷанубу шарқи Арок, дар баландии 1830 м ҷойгир аст. Ҳарорати он байни + 37 ° ва -10 ° мерасад. Боришоти миёнаи солонаи он 300 аст мм. 2 Замини лола Таърихан, номи ин шаҳр ҳамчун, 3, 4 Дарбаяган,, 5 ва сабт шудааст. 6 Воситаҳои "қалъа гул" ва "замини лола". Тибқи Қоидаҳои Аллоҳ Моставфи, шаҳри Голпайегон аз ҷониби духтари Баҳман бо номи Самра сохта шудааст ва инчунин бо номи Хомай Бент Баҳман бо забони форсӣ шинохта шудааст. 7 Ёдгориҳои таърихӣ Манбаъҳо Пайвандҳо Сарчашмаҳо.
Гулрафтор Шаҳобова

Гулрафтор Шаҳобова (15 ноябри 1939, ноҳияи Орҷоникидзеобод, ҶШС Тоҷикистон — августи 2018 1, Тоҷикистон) — овозхони тоҷик. Зиндагинома Гулрафтор Шаҳобова 15 ноябри соли 1939 дар ноҳияи Орҷоникидзеобод ба дунё омадааст. Фаъолияти кориашро чун коргари Комбинати бофандагии пойтахт оғоз намуда, баъдан дар Театри мусиқӣ-мазҳакаи шаҳри Кӯлоб ба ҳайси сароянда ҳунар озмудааст. Беш аз даҳ сол сарояндаи Филармонияи давлатии Тоҷикистон буд. Аз беҳтарин дуторнавозону овозхонони давронаш маҳсуб меёфт. Гӯиё оташи афсун дар садояш ҷилва мекард ва доғу дардро малҳамбандӣ менамуд, дил ва равзани роз сўяш боз меистод. Эҷодиёт Монанди гули худруста решаашро бароварда, суруду таронаҳои зиёде аз қабили "Қади раъно", "Духтари деҳқон", "Тоҷикистон", "Рубоиёти халқӣ", "Сол", "Ба меҳнат", "Дӯстӣ", "Моҳи ман", "Хабар меояд", "Рӯҳи ҷонон", "Ватанам" ба хидмат овард, нолаҳои дутор ҷаҳонгашта намудандаш, ба тамоми ҷамоҳири шӯравӣ, Афғонистону Туркияю Сейлону Австрия ва дигар давлатҳо ҳамроҳи ҳунармандони тоҷик сафарҳо намуд.
Гулпушта (ноҳияи Кӯшониён)

Гулпушта (то 30.08.2024 — Пушкин 1)— деҳа дар ҷамоати деҳоти Заргари ноҳияи Кӯшониён. Аз деҳа то маркази ҷамоат 15 км, то маркази ноҳия 40 км. Аҳолиаш 364 нафар, тоҷикон.
Гулрез (деҳа, н. Балхӣ)

Гулрез — деҳа дар ҷамоати деҳоти Ҳалеварди ноҳияи Ҷалолиддин Балхӣ. Аз деҳа то маркази ҷамоат 3 км, то маркази ноҳия 3 км. Аҳолиаш 921 нафар, тоҷикон.
Гулрез (деҳа, н. Кӯлоб)

Гулрез (то соли 2012 Олтовул) — деҳа дар ҷамоати деҳоти Даҳанаи ноҳияи Кӯлоб. Аз Гулрез то маркази ҷамоат 1 км, то маркази ноҳия 17 км; роҳ асфалтпӯш. Аҳолиаш 2738 нафар, тоҷикон. Хизматрасониҳо Устохонаи чӯббурӣ, осиёби хусусӣ, масҷиди панҷвақта, 5 нуқтаи савдои хусусӣ ва 70 хоҷагии хурди деҳқонӣ дорад. Хонандагон дар мактаби таҳсилоти миёнаи умумии 34, деҳаи Даҳана таҳсил мекунанд. Соҳаҳои асосии хоҷагӣ: пахтакорӣ, сабзавоткорӣ, чорводорӣ, боғдорӣ ва ғаллакорӣ. Заминҳо аз наҳри Даҳана ва дарёи Яхоб обёрӣ мешаванд. Ёдмонҳо Дар ҳудуди деҳа марқади Хоҷаи Пок (асри) боқӣ мондааст, ки зиёратгоҳи мардум аст. Шахсиятҳои маъруф Олими соҳаи фалсафа Султон Наврӯзов ва ходими давлатӣ Ҷиёнхон Ризоев дар ҳамин деҳа зиндагӣ карда буданд.
Гулрез (деҳа, н. Дӯстӣ)

Гулрез (собиқ Коминтерн) — деҳа дар ҷамоати деҳоти Ҷиликӯли ноҳияи Дӯстӣ. Аз Гулрез то маркази ҷамоат 5 км, то маркази ноҳия 7 км; роҳ асфалтпӯш. Аҳолиаш 1033 нафар, тоҷикон. Иқтисод Мактаби таҳсилоти миёнаи умумӣ, хонаи фарҳанг, беморхона, маркази идораи маъмурии хоҷагии деҳқонӣ, пойгоҳи нақлиётӣ, фермаи чорводорӣ, 8 нуқтаи савдои хусусӣ, масҷиди панҷвақта, коргоҳи қолинбофӣ, 3 осиёби хусусӣ дорад. Соҳаҳои асосии хоҷагӣ: пахтакорӣ, боғдорӣ, сабзавоткорӣ. Заминҳо аз наҳри Яккаюз обёрӣ мешаванд. Дар ҳудуди Гулрез хоҷагии тухмипарварии ба номи Эргаш Султонов мавҷуд аст. Шахсиятҳои маъруф Қаҳрамони Меҳнати Сотсиалистӣ Эргаш Султонов дар ҳамин деҳа таваллуд шудааст.
Гулрез (деҳа, н. Масчо)

Гулрез (собиқ Учбулоқ, то 28.2.2013) — деҳа дар ҷамоати деҳоти Навбаҳори ноҳияи Масчо. Аз Гулрез то маркази ҷамоат 26 км, то маркази ноҳия 30 км; роҳ мошингард. Аҳолиаш 70 нафар, тоҷикон. Солҳои 50 асри 20 бунёд шудааст. Иқтисод Бунгоҳи тиббӣ, осиёби барқӣ дорад. Деҳа мактаб надорад. Талабагон дар мактаби таҳсилоти миёнаи умумии деҳаҳои Сардоб ва Нурофарин таҳсил мекунанд. Соҳаҳои асосии хоҷагӣ: ғаллакорӣ, сабзавоткорӣ, чорводорӣ. Заминҳо — лалмӣ.
Гулрез (ансамбли рақсӣ)

"Гулрез" — ҳайати эҷодӣ, ансамбли рақсӣ, ки бо мақсади рушди ҳунари рақси миллӣ соли 2000 дар Кумитаи телевизион ва радиои назди Ҳукумати Ҷумҳурии Тоҷикистон бо роҳбарии Ҳунарпешаи халқии Ҷумҳурии Мухтори Қароқалпоқистон Ҷамила Охунова таъсис ёфт. Репертуари "Гулрез" асосан рақсҳои классикию мардумии тоҷикиро дар бар гирифтааст. Гоҳе ба муносибати озмун ё ҷашнвораҳо рақсҳои мардумони дигар -ро низ ба саҳна гузоштааст. Рақсҳои "Гулрез", "Салламно", "Танавор", "Мустазод", "Рақси мавзун", "Гулрухон", "Абдураҳмонбегӣ", "Синахурӯш" аз ҷумлаи беҳтарин намунаҳои ҳунарии "Гулрез" мебошанд. "Гулрез" бо дигар дастаҳои ҳунарӣ, аз ҷумла ансамбли "Дарё", ансамбли давлатии "Шашмақом"-и ба номи Ф. Шаҳобов, ансамбли давлатии "Фалак" ва ансамбли эстрадии "Ориё" ҳамкорӣ карда, як силсила сюитаҳои дилнишин (сюитаҳои рақсии "Мавригӣ-1", "Мавригӣ-2", "Сарахбори наво", "Уфари Уззол", "Базморо", "Атри кӯҳистон" – бо ансамбли "Шашмақом", "Савти Фалак", "Фалаки калон" – бо ансамбли "Фалак", "Нози чаман", "Як назар", "Наврӯз" – бо ансамбли "Дарё")-ро рӯи саҳна овардааст. "Гулрез" дар кишварҳои хориҷии дуру наздик – Русия (Маскав, Санкт-Петербург, Подолск, Твер, Сочи), Фаронса (Порис), Чин (Пекин, Шанхай), Ҳиндустон (Деҳлӣ, Бангалур), Қазоқистон (Алмаато, Остона), ҷамоҳири Осиёи Миёна муваффақона ҳунарнамоӣ карда, санъати рақси миллии тоҷикро ба ҷаҳониён муаррифӣ намудааст. Барои хидмати арзанда дар ҷодаи санъат соли 2005 сазовори Ифтихорномаи Ҷумҳурии Тоҷикистон ва соли 2011 соҳиби Ҷоизаи Кумитаи ҷавонон, варзиш ва сайёҳии назди Ҳукумати Ҷумҳурии Тоҷикистон гардид. Дар озмуни Вазорати фарҳанги Ҷумҳурии Тоҷикистон ду бор беҳтарин ансамбли сол шумурда шуд. Аз соли 2007 дар назди ансамбли "Гулрез" студияи кӯдаконаи рақсӣ (бо роҳбарии Наргис Ҳасанова) амал мекунад. Роҳбари бадеӣ ва сарбалетмейстери "Гулрез" аз соли 2005 Ҳунарпешаи халқии Тоҷикистон И. Раҳмонов аст.
Гулрез (деҳа, н. Тоҷикобод)

Гулрез (собиқ Қарасағир) — деҳа дар ҷамоати деҳоти Қалъаилабиоби ноҳияи Тоҷикобод. Аз Гулрез то маркази ҷамоат 10 км, то маркази ноҳия 10 км; роҳ асфалтпӯш. Аҳолиаш 484 нафар, тоҷикон. Охири асри 18 бунёд ёфтааст. Мактаби таҳсилоти умумии асосӣ, нуқтаҳои савдои хусусӣ, чойхона, бунгоҳи тиббӣ, осиёб ва масҷиди панҷвақта дорад. Соҳаҳои асосии хоҷагӣ: боғдорӣ, чорводорӣ, ғаллакорӣ ва сабзавоткорӣ. Заминҳо аз дарёи Шӯрак ва чашмаҳо обёрӣ мешаванд. Дар ҳудуди Гулрез 4 хоҷагии деҳқонии инфиродӣ фаъолият доранд.
Гулрез (деҳа, н. Ваҳдат)

Гулрез (пешина Кӯпрукбошӣ) — деҳа дар ҷамоати деҳоти Абдулло Абдулвосиеви ноҳияи Ваҳдат. Аз Гулрез то маркази шаҳр 4 км, роҳ асфалтпӯш. Аҳолиаш 5444 нафар, тоҷикон. Дар ҳудуди Кооперативи истеҳсолии Ҳоким Азим ҷойгир аст. Мардум Иқтисод Деҳа мактаби миёнаи умумӣ, беморхонаи минтақавӣ, боғчаи бачагон, китобхона, хонаи фарҳанг, масҷиди панҷвақта ва нуқтаҳои савдои хусусӣ дорад. Соҳаҳои асосии хоҷагӣ: сабзавоткорӣ, чорводорӣ ва ғаллакорӣ. Заминҳо аз дарёи Кофарниҳон обёрӣ мешаванд.
Гулрез (деҳа, н. Хуросон)

Гулрез (собиқ Ойкамар, то соли 2012) — деҳа дар ҷамоати деҳоти Ҳилолӣи ноҳияи Хуросон. Аз Гулрез то маркази ҷамоат 2 км, то маркази ноҳия 14 км; роҳ асфалтпӯш. Аҳолиаш 1920 нафар, тоҷикон. Соли 1929 ташкил шудааст. Иқтисод Мактаби таҳсилоти миёнаи умумӣ, бунгоҳи тиббӣ, масҷиди панҷвақта, 2 нуқтаи савдои хусусӣ дорад. Соҳаҳои асосии хоҷагӣ: пахтакорӣ, чорводорӣ, сабзавоткорӣ ва ғаллакорӣ. Заминҳо аз наҳри Ёвонсу обёрӣ мешаванд. Дар ҳудуди Гулрез 18 хоҷагии хурди деҳқонӣ, ҶДММ "Аграрии водии зарин", ҶДММ "Зотпарварии Саодат" мавҷуданд.
Гулрез (ноҳияи Ҷайҳун)

Гулрез (то 30.08.2024 — Истиқлол 1) — деҳа дар ҷамоати деҳоти Панҷи ноҳияи Ҷайҳун. Аз деҳа то маркази ҷамоат 7 км, то маркази ноҳия 1 км. Аҳолиаш 5069 нафар, тоҷикон.
Гулрез (деҳа, н. Ҳамадонӣ)

Гулрез (собиқ Олимтой, то соли 2012)— деҳа дар ҷамоати деҳоти Меҳнатободи ноҳияи Ҳамадонӣ. Аз Гулрез то маркази ҷамоат 10 км, то маркази ноҳия 21 км, то маркази вилоят 167 км; роҳ асфалтпӯш. Аҳолиаш 263 нафар, тоҷикон. Иқтисод Бунгоҳи тиббӣ, масҷиди панҷвақта, 3 нуқтаи савдои хусусӣ ва мактаби таҳсилоти умумии асосӣ дорад. Талабагон дар мактаби таҳсилоти миёнаи умумии деҳаи Гулободи ҳамин ҷамоат ва деҳаи Гулистони ҷамоати деҳоти Гулистони ноҳияи Восеъ таҳсилро идома медиҳанд. Соҳаҳои асосии хоҷагӣ: чорводорӣ ва ғаллакорӣ. Заминҳо – лалмӣ. Дар ҳудуди деҳа марқади Махсуми Санги Кулӯла мавҷуд аст, ки зиёратгоҳи мардум мебошад.
Гулрезон

Гулрезон, гулафшонӣ, гулпошӣ — расми гул рехтан бар сару зери пойи арӯсу домод дар ҷашни арӯсӣ (тӯй, сур) ва истиқболу пазироии меҳмони олиқадр. Ин расм ҳоло дар кишвари мо бо баъзе тафовутҳои шаклӣ мушоҳида мешавад. Чунончи меҳмони иззатманди хориҷиро бо гулдастаҳо пешвоз мегиранд. Ҳамчунин пас аз бо ғалаба баргаштани варзишгарони номӣ ба ватан ба гарданашон гулчанбар меовезанд. Изофатан навъе аз тарф (нигар тарфбозӣ) низ гулрезон ном дошт. Ин расм дар адабиёт ҳамчун образи бадеӣ маъмул буд ва шоирони пешин аз он фаровон истифода кардаанд: Биё то гул барафшонему май дар соғар андозем, Фалакро сақф бикшодему тарҳи дигар андозем. Ҳофиз ё Чу гулафшон, ки шарарбор кунад оташбоз, Нуқтаҳо резад аз коғази печида бар он. "Баҳори Аҷам".
Гулреза (деҳа, н. Шаҳринав)

Гулреза (то 30 декабри март 1)— деҳа дар ҷамоати деҳоти Ҳасанови ноҳияи Шаҳринав. Аз Гулреза то маркази ҷамоат 6 км, то маркази ноҳия 18 км. Аҳолиаш 594 нафар, тоҷикон.
Гулрез (деҳа, н. Ҳисор)

Гулрез (собиқ Чептураи Боло, то 29.3.2012)— деҳа дар ҷамоати деҳоти Сомони ноҳияи Ҳисор. Аз Гулрез то маркази ҷамоат 9 км, то маркази ноҳия 9 км; роҳ асфалтпӯш. Аҳолиаш 650 нафар, тоҷикон. Иқтисод Деҳа масҷиди панҷвақта ва нуқтаи савдои хусусӣ дорад. Мактаб надорад. Талабагон дар мактаби таҳсилоти миёнаи умумии деҳаҳои Хирманак ва Дучинора таҳсил мекунанд. Соҳаҳои асосии хоҷагӣ: чорводорӣ, ғаллакорӣ ва сабзавоткорӣ. Заминҳо аз дарёи Хонақоҳ обёрӣ мешаванд. Шахсиятҳои маъруф Олими соҳаи кишоварзӣ Таваккал Ҷабборов дар ҳамин деҳа таваллуд шудааст.
Гулрезон (ойин)

"Гулрезон" — ойини баргузории тадбирҳои варзишӣ бо даъват ва ҳузури тавонгарон-сарватмандони сарпараст дар толорҳои варзишӣ ё ба муносибате, мисли мадад кардан ба варзишгари ниёзманде ё шахси дигар. Мардуми эронитабор аз даврони бостон барои муҳтарам донистани дӯстиву рафоқат ойини "Гулрезон"-ро барпо мекарданд. Ойини "Гулрезон" бахше аз таърихи бузурги мардуми ориётабор мебошад. Баъзе аз муаррихон "Гулрезон"-ро аз замони ҳамлаи муғул зикр кардаанд. Дар замони ғоратгариву қатли оми мардуми Хуросон аз ҷониби муғулони хуношом аз байни мардуми тоҷик ҷавонони ватанпарасти тавоно ба ҳам омада, алайҳи ғосибони муғул пинҳонӣ мубориза мебурданд. Зикри паҳлавонон дар ойини "Гулрезон" гирифтани дасти мустамандон аст. Бори нахуст дар "Бештин"-и Хуросон айёроне барои ёрӣ ба мустамандон ва муҳтоҷон дар маҳалле гирд омада, шоли қирмизӣ густурданд ва онон ки тавони молӣ доштанд, қадам пеш ниҳода ҳар чӣ доштанд, барои ёрӣ оварданд. Дар байни паҳлавонону айёрон баргузории ойини "Гулрезон" ва ёрӣ ба мустамандон нишонае аз ҷавонмардӣ будааст. Бо гузашти айём маросими "Гулрезон" аз зӯрхонаҳо ба ҷойҳои дигар гузашт ва ҳатто занҳо ҳам онро созмон медодаанд. Ҳоло бо гузашти замон ойини суннатии "Гулрезон" дар Эронзамин бошукӯҳтар гардидааст. Мардону занони тавонманду ҷавонмард барои озодии зиндониёни ноҳақ ҳукмшуда гулрезӣ мекунанд; маблағ ҷамъ карда, ба афтодагон ва зиндониён ёрӣ мерасонанд.
Гулчеҳрабегим

Гулчеҳрабегими Ҳиндустонӣ (Гулрухбегим, Кобул — 1557) — шоир и форсигӯи Ҳиндустон. Духтари Бобур. Зиндагинома Хоҳараш Гулбаданбегим ва духтараш Салимабегим низ шеър мегуфтанд. Аз девонаш иттилоъ нест. Дар тазкираҳои бисёре номаш ва намунаҳои шеъраш омадааст. Ин байт аз ӯст: Ҳеч гаҳ он шӯхи гулрухсор беағёр нест, Рост будаст он, ки дар олам гули бехор нест.
Гулрӯ Ҳоҷиева

Гулрӯ Ҳоҷиева (Ҳоҷиева Гулру Равшанмуродовна 1; зод. 1996 2, Тоҷикистон) — варзишгар (таэквон-до). Устоди варзиши дараҷаи байналмилалӣ. Зиндагинома Соли 2019 Донишгоҳи давлатии тиббии Тоҷикистонро хатм кардааст 1. Ифтихорот Ғолиби Чемпионати Ҷумҳурии Тоҷикистон, ғолиби Чемпионати ҷаҳон байни бонувони наврас (медали тило ва медали нуқра; Душанбе, 2014).
Гулрӯд

Гулрӯд (собиқ Гулисой, то 15.12.2011) — деҳа дар ҷамоати деҳоти Абдӣ Авазови ноҳияи Восеъ. Аз Гулрӯд то маркази ҷамоат 75 км, то маркази ноҳия 70 км; роҳ мошингард. Аҳолиаш 926 нафар, тоҷикон. Гулрӯд мактаби таҳсилоти ибтидоӣ ва мактаби таҳсилоти миёнаи умумӣ, дорухона, маркази саломатӣ, масҷиди панҷвақта ва осиёби барқӣ дорад. Соҳаҳои асосии хоҷагӣ: чорводорӣ ва ғаллакорӣ. Заминҳо – лалмӣ. Дар ҳудуди Гулрӯд 12 хоҷагии хурди деҳқонӣ мавҷуд аст.
Гулсимо

Гулсимо (собиқ Қизилгузар, то 12.3.2009) — деҳа дар ҷамоати деҳоти Исмат Шарипови ноҳияи Данғара. Аз Гулсимо то маркази ҷамоат 30 км, то маркази ноҳия 16 км; роҳ мошингард. Аҳолиаш 382 нафар, тоҷикон. Иқтисод Деҳа мактаби таҳсилоти миёнаи умумӣ, нуқтаҳои савдои хусусӣ, осиёби хусусӣ дорад. Соҳаҳои асосии хоҷагӣ: ғаллакорӣ ва чорводорӣ. Заминҳо лалмӣ. Дар ҳудуди Гулсимо 8 хоҷагии хурди деҳқонӣ мавҷуд аст. Соли 2013 бо оби нӯшокӣ таъмин шуд.
Гулсара Бобосодиқова

Бобосодиқова Гулсара (09. 04. 1940, шаҳри Истаравшан) — омӯзгор, олим, номзади илми иқтисод, профессор, Муаллими шоистаи Ҷумҳурии Тоҷикистон, Аълочии маорифи Тоҷикистон. Мудири фахрии кафедраи менеҷмент ва маркетинги ДМТ. Зиндагинома Гулсара Бобосодиқова хатмкардаи ДДТ ва аспирантураи донишгоҳ аст. Фаъолияти кориаш пас аз хатми таҳсил дар ДДТ сар шудааст: солҳои 1962-1968 ассисент, аспирант, муаллими калон ва номзади кафедраи иқтисоди сиёсӣ, 1970-80 мудири кафедраи иқтисоди саноат, 1980-1996 декани факултаи банақшагирию иқтисодӣ ва тиҷорату идора буд ва солҳои 1990-2011 мудири кафедраи менеҷмент ва маркетинги ДДТ. Дар як вақт роҳбарии ташкилоти ғайридавлатии "Маркази байнисоҳавии рушди маркетингу менеҷмент"-ро ба зимма дорад. Иштироккунандаи конфронсҳои байналхалқӣ дар Ҷопон, Малайзия, Австрия, Русия, Туркманистон ва дигар кишварҳо. Таҳти роҳбарии Бобосодиқова Гулсара 8-нафар рисолаи номзадӣ, зиёда аз 20 нафар (аз он ҷумла шаҳрвандони хориҷӣ) рисолаҳои магистрӣ ҳимоя кардаанд. Дар тарбияву такомули касбии даҳҳо олимони бузурги соҳаи иқтисодиёт саҳми бевосита гузоштааст. Дар доираи барномаи даҳҳо олимони намоёни кишварро ба хориҷи дурру наздик ҷиҳати такмили ихтисос фиристодааст. Муассиси аввалин кафедраи тахассусии менеҷмент ва маркетинг дар ҷумҳурӣ. Маҳз дар давраи мудирии ӯ аввалин нақшаҳои таълимӣ, барномаҳо ва васоити таълимии фанҳои менеҷмент ва маркетинг тартиб дода шудаанд. Дар кафедра роҳбарии корҳои илмию тадқиқотиро дар мавзӯи "Идоракунии равандҳои иҷтимоию иқтисодӣ" ба уҳда дорад ва якчанд санадҳои татбиқи илм дар амал тартиб дода шудааст. Муаллифи зиёда аз 200 таълифоти илмист. Ҷоизаҳо Бо унвони фахрӣ (Муаллими шоистаи Ҷумҳурии Тоҷикистон, нишони Аълочии маорифи Тоҷикистон, нишони "Аълочии мактаби олии СССР" сарфароз шудааст. Бо ордени "Дӯстӣ" мукофотонида шудааст. Осор.
Гулсифат Шаҳидӣ

Гулсифат Шаҳидй (тоҷикӣ: Гулсифат Ғаффоровна Шаҳидӣ январи 1955, Ленинград, РСФСР) — рӯзноманигор, адабиётшинос, насрнависи тоҷик. Барандаи ҷоизаи "Нависандаи сол"-и Русия дар бахши "Адабиёти кӯдак" 1. Зиндагинома Гулсифат Ғаффоровна Шаҳидӣ 1 январи соли 1955 дар оилаи иқтисоддонҳо Ғаффор ва Масрура Сатторовҳо ба дунё омадааст. Фориғуттаҳсили бахши рӯзноманигории Донишгоҳи давлатии Тоҷикистон. Узви Иттифоқи нависандагони Русия ва Гилдияи эҷодии Авруосиё. Дар Маскав ва Лондон кору зиндагӣ мекунад. Зани оҳангсози маъруфи тоҷик Толибхон Шаҳидӣ, модари се писар ва даҳ набера. 2 Пас аз хатми донишгоҳ фаъолияти эҷодии худро дар шаҳри Душанбе оғоз намуда, ба ҳайси мухбири рӯзномаи ҷумҳуриявии "Ҷавонон" кор мекунад. Сипас ба бахши аспирантура дохил шуда, дар мавзӯи равобити адабии тоҷику рус дар солҳои 20-30-уми асри гузашта рисолаи номзадиро бомуваффақият дифоъ мекунад. Баъди хатми аспирантура дар Парлумони Ҷумҳурии Тоҷикистон ба ҳайси тарҷумон кор мекунад. Солҳои баъдӣ дар Маскаву Душанбе ба ҳайси муҳаррир ва сипас мудири бахши радио ва телевизиони бахши тоҷикистонии ширкати телевизион ва радиои "Мир" кор кардааст. Вай чандин барнома, ҳикоя ва клипҳои радио ва телевизионро нашр кардааст. Баъдтар ба фаъолияти адабии худ оғоз кард. Ёздаҳ китоб навишта, нашр кардааст, ки ба чаҳор забон тарҷумаву нашр шудаанд. Ҳамчунин, муаллифи теъдоди зиёди мақолаҳо, баррасиҳо мебошад. Китобҳо.
Гултеппа

Гултеппа — деҳа дар ҳудуди ҷамоати деҳоти Мискинободи ноҳияи Файзобод. Аз деҳа то маркази ноҳия 30 км; роҳ мошингард. Аҳолиаш 1150 нафар, тоҷикон. Аз 135 хоҷагӣ иборат аст. Таърих Гултеппа соли 1925 ташкил шудааст. Бунёдгузорони асосӣ — Абдуллоев Сафар, Расулов Толиб, Холов Расул, Сафаров Азиз аз дараи Луғури ноҳияи Нуробод омада ин деҳаро обод намудаанд. Иқтисод Деҳа мактаби таҳсилоти миёнаи умумӣ, бунгоҳи тиббӣ, масҷиди панҷвақта, чойхона ва нуқтаҳои савдои хусусӣ дорад. Мардуми деҳа ба боғдорӣ, чорводорӣ ва ғаллакорӣ машғуланд. Заминҳо аз дарёи Харкуш ба воситаи наҳри Сардара обёрӣ мешаванд. Дар ҳудуди Гултеппа 17 хоҷагии хурди деҳқонӣ мавҷуд аст. Шахсиятҳои маъруф Олими соҳаи кишоварзӣ Нозил Саидов, Муаллими хидматнишондодаи Ҷумҳурии Тоҷикистон Сайфулло Сафаров дар ҳамин деҳа зода шудаанд. 1 Нигористон.
Гултеппа (деҳа, н. Кӯлоб)

Гултеппа — деҳа дар ҷамоати деҳоти Даҳанаи ноҳияи Кӯлоб. Аз Гултеппа то маркази ҷамоат 5 км, то маркази ноҳия 22 км, то вилоят 182 км; роҳ мошинггард. Аҳолиаш 1135 нафар, тоҷикон. Иқтисод Деҳа бунгоҳи тиббӣ, масҷиди панҷвақта, осиёби хусусӣ ва нуқтаҳои савдои хусусӣ дорад. Гултеппа мактаб надорад. Талабагон дар мактаби таҳсилоти миёнаи умумии деҳаи ба номи Сафар Амиршоев (собиқ Мирапоқ) таҳсил мекунанд. Соҳаҳои асосии хоҷагӣ: пахтакорӣ, чорводорӣ, ғаллакорӣ ва боғдорӣ. Заминҳо аз дарёи Ёхсу обёрӣ мешаванд. Дар ҳудуди Гултеппа 20 хоҷагии хурди деҳқонӣ мавҷуданд.
Гултеппа (деҳа, н. Восеъ)

Гултеппа — деҳа дар ҷамоати деҳоти Худоёр Раҷабови ноҳияи Восеъ. Аз Гултеппа то маркази ҷамоат 3 км, то маркази ноҳия 42 км; роҳ мошингард. Аҳолиаш 1156 нафар, тоҷикон. Иқтисод Гултеппа нуқтаи савдои хусусӣ ва масҷиди панҷвақта дорад. Деҳа мактаб надорад. Талабагон дар мактаби таҳсилоти миёнаи умумии деҳаи Пахтакор таҳсил мекунанд. Соҳаҳои асосии хоҷагӣ: пахтакорӣ, чорводорӣ, сабзавоткорӣ ва ғаллакорӣ. Заминҳо аз дарёи Ёхсу обёрӣ мешаванд. Дар ҳудуди Гултеппа 13 хоҷагии хурди деҳқонӣ мавҷуд аст. Мардум Деҳа соли 1929 ташкил шуда, аксарияти мардумаш аз минтақаи Шугнови ноҳияи Ховалинг ба ин ҷо кӯчидаанд.
Гулхании Қумӣ

Гулхании Қумӣ (1;? — 1507) — шоир и форс-тоҷик, хоҳарзодаи Шаҳидии Қумӣ. Зиндагинома Дар замони ҳукмронии Султон Ҳусайни Бойқаро ва Амир Алишери Навоӣ аз зодгоҳаш ба Астаробод, сипас ба Ҳирот омада, дар он ҷо зиндагиву эҷод кард. Зайнуддин Маҳмуди Восифӣ дар "Бадоеъу-л-вақоеъ" аз ӯ чун шоири саромади замон ёд намудааст. Номашро гоҳе Гулханӣ, гоҳе Гулхании Астарободӣ зикр кардааст. Гулхании Қумӣ шахси риндпеша ва ҳаззоле буд. Бо Султон Ҳусайни Бойқаро робитаи хуб дошт, аммо вақте ки ин подшоҳ наберааш — Мӯъмин Мирзоро ба қатл маҳкум кард, дар ҳаҷви вай манзумае иншо намуд, ки ин чор мисраъ аз он ҷост: Бозори зулм боз ривоҷи дигар гирифт, З-он кофаре, ки Муъмини динро шаҳид кард. Он ҷо Язид омаду кори Ҳусайн сохт, Ин ҷо Ҳусайн омаду кори Язид кард. Пас аз кушта шудани Мӯъмин Мирзо мардуми Ҳирот дар мавзее бо номи Боғи Нав ҷамъомади мотам баргузор карданд. Гулхании Қумӣ (ба қавли Восифӣ Гулхании Астарободӣ) марсияе хонд, ки Восифии 13-сола ба байти матлаи он эрод гирифт. Гулхании Қумӣ эродро пазируфт ва ба Восифӣ девони ашъорашро, ки Султоналии Машҳадӣ китобат карда буд, бахшид. Абёти зерин намунае аз ашъори Гулхании Қумӣ мебошанд. Онам, ки ба олам зи ман афтодатаре нест, Озори мани сӯхта чандон ҳунаре нест. Муште хасаму гулрухи ман оташи сӯзон, То нек нигаҳ мекунӣ, аз ман асаре нест.
Гулхани Восеъ

"Гулхани Восеъ" — нашрияи Маҷлиси вакилони халқ ва Мақомоти иҷроияи ҳокимияти давлатии ноҳияи Восеъ. Соли 1940 бо номи "Стахановчӣ" таъсис ёфта, солҳои 1950-54 бо номи "Ҳаёти нав" нашр мешуд. Муҳаррири нахустинаш — Азиз Рашидов. Нашрия аз соли 1961 то 1976 бо номи "Мубориз" ба табъ расид ва дар он як силсила рӯзноманигорони ботаҷриба, ба монанди Умар Валиев (сардабир), Ғанӣ Давлатов, Пирӣ Иброҳимов, Мирзо Қосимов, Мирзо Сироҷов, Қувваталӣ Холов, Ҳусейн Саидов, Фотима Раҳимова фаъолият намуданд. Пас аз ин муддате нашри он (то соли 1981) қатъ гардид. Аз 1 январи 1981 дубора ба чоп расид. Аз 2 сентябри 1993 бо қарори кумитаи иҷроияи Шӯрои вакилони халқи ноҳияи Восеъ бо номи "Гулхани Восеъ" дар ҳаҷми 4 сафҳаи ФА-3 нашр мешавад. Адади нашраш 850 нусха. Сардабираш Аълочии матбуот ва узви ИЖ Тоҷикистон Наҷот Сафарзода.
Гулхас

Гулхас — деҳа дар ҷамоати деҳоти Работи ноҳияи Турсунзода. Аз Гулхас то маркази ҷамоат 10 км, то маркази ноҳия 28 км; роҳ мошингард. Аҳолиаш 1718 нафар, тоҷикон. Иқтисод Мактаби таҳсилоти миёнаи умумӣ, бунгоҳи тиббӣ, 3 нуқтаи савдои хусусӣ, масҷиди панҷвақта ва осиёбу ҷувози хусусӣ дорад. Соҳаҳои асосии хоҷагӣ: ғаллакорӣ, боғдорӣ ва токдорӣ. Заминҳояш аз дарёчаи Каронӣ обёрӣ мешаванд. Дар ҳудуди Гулхас 25 хоҷагии деҳқонии токдорӣ мавҷуд аст.
Гулӯгоҳ

Гулӯгоҳ — гузаргоҳи нисбатан борики об байни ду қитъаи хушкӣ, ки уқёнусу баҳр, кӯл ё қисмҳои онҳоро ба ҳам мепайвандад. Масалан, гулӯгоҳи Беринг уқёнуси Яхбастаи Шимолиро бо уқёнуси Ором, гулӯгоҳи Бобулмандаб баҳри Сурхро бо уқёнуси Ҳинд пайваст мекунанд. Гулӯгоҳи аз ҳама дароз — Мозамбик буда, дарозиаш тақр. 1760 км ва гулӯгоҳи аз ҳама сербару амиқ — Дрейк, ки бараш 950 км, умқаш 5840 м мебошанд.
Гулхат

Гулхат, палчаи гул, рабатка — яке аз тарзҳои гулороӣ. Гулзори росткунҷа, ки дар шакли хатак ё қатори тарафҳояш мутаносиб дар канори роҳу кӯчабоғ, хиёбону гулгашт, гулбоғу сабзамайдон ва дигар мавзеъҳо бунёд карда мешавад. Паҳнои гулхат 50-150 см мешавад. Ҳангоми 1 м будани паҳнои гулхат дарозии он бояд аз 3 м кам набошад. Вале дар амал бисёр вақтҳо гулхатро дароз, дусола (марзангӯш, момогул, гули ангуштпона, гули одамрӯ ва ғ.) ва бисёрсола (сунбул, наргис, лола, савсан, занбақ, кавкаб, карнайгул, гули намозишом, садтумонӣ, оташгул ва ғ.) бунёд месозанд. гулхат якранг (аз гулҳои ҳамсон) ва гуногунранг (аз гулҳои гуногун) мешавад.
Гулҳои обӣ

Гулҳои обӣ гиёҳҳо ва ё растаниҳоеро гўянд ки ҷои сукунаташон об аст. Асосан 2 навъи гидроФидхо Фақат қисмҳои поёниашон зери об аст ва гидатоФитхо пурра ё қисми зиёдашон зери об аст мешанд Нигаред.